CELEX: 32009L0139
Language: mt
Date: 2009-11-25 00:00:00
Title: Direttiva 2009/139/KE tal-Parlament ewropew u tal-Kunsill tal- 25 ta’ Novembru 2009 dwar markar statutorju għal vetturi bil-mutur b’żewġ jew tliet roti (Test b’relevanza għaż-ŻEE)

9.12.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 322/3
               
            DIRETTIVA 2009/139/KE TAL-PARLAMENT EWROPEW U TAL-KUNSILL
      tal-25 ta’ Novembru 2009
      dwar markar statutorju għal vetturi bil-mutur b’żewġ jew tliet roti
      (verżjoni kodifikata)
      (Test b’relevanza għaż-ŻEE)
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skont il-proċedura stabbilita fl-Artikolu 251 tat-Trattat (2),
      Billi:
      
                  (1)
               
               
                  Id-Direttiva tal-Kunsill 93/34/KEE tal-14 ta’ Ġunju 1993 dwar markar statutorju għal vetturi bil-mutur b’żewġ jew tliet roti (3) ġiet emendata kemm-il darba (4) b’mod sostanzjali. Fl-interess taċ-ċarezza u tar-razzjonalità, l-imsemmija Direttiva għandha tiġi kodifikata.
               
            
                  (2)
               
               
                  Id-Direttiva 93/34/KEE hija waħda mid-Direttivi separati tas-sistema tal-approvazzjoni tat-tip KE msemmija fid-Direttiva tal-Kunsill 92/61/KEE tat-30 ta’ Ġunju 1992 dwar l-approvazzjoni tat-tip KE ta’ vetturi bil-mutur b’żewġ jew tliet roti, kif sostitwita bid-Direttiva tal-Parlament Ewropew u tal-Kunsill 2002/24/KE tat-18 ta’ Marzu 2002 dwar l-approvazzjoni tat-tip ta’ vetturi bil-mutur b’żewġ roti jew bi tlieta (5), u li tistabbilixxi rekwiżiti tekniċi dwar id-disinn u l-kostruzzjoni ta’ vetturi bil-mutur b’żewġ roti jew bi tlieta rigward l-immarkar statutorju. Dawk irrekwiżiti tekniċi jikkonċernaw l-approssimazzjoni tal-liġijiet tal-Istati Membri sabiex jippermettu l-applikazzjoni, fir-rigward ta’ kull tip ta’ vettura, tal-proċedura tal-approvazzjoni tat-tip KE stabbilita fid-Direttiva 2002/24/KE. Għaldaqstant, id-dispożizzjonijiet imsemmija fid-Direttiva 2002/24/KE dwar sistemi ta’ vetturi, komponenti u unitajiet tekniċi separati japplikaw għal din id-Direttiva.
               
            
                  (3)
               
               
                  Fir-rigward ta’ markar statutorju applikabbli għal vetturi bil-mutur b’żewġ roti jew tlieta, din id-Direttiva m’għandhiex timpedixxi lil ċerti Stati Membri milli jżommu, fuq bażi mhux diskriminatorja, dispożizzjonijiet speċifiċi mandatarji bil-għan li japplikaw regolamenti tat-traffiku, kemm-il darba dawn ir-rekwiżiti speċifiċi jikkonċernaw l-użu ta’ dawn il-vetturi u ma jinvolvux xi modifikazzjonijiet fil-kostruzzjoni tagħhom li x’aktarx joħolqu ostaklu għall-approvazzjoni tat-tip tal-Komunità ta’ din it-tip ta’ vettura.
               
            
                  (4)
               
               
                  Din id-Direttiva għandha tkun bla ħsara għall-obbligi tal-Istati Membri relatati mal-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi elenkati fl-Anness II, Parti B,
               
            ADOTTAW DIN ID-DIRETTIVA:
      Artikolu 1
      Din id-Direttiva tapplika għall-markar statutorju għal kull tip ta’ vettura kif definita fl-Artikolu 1 tad-Direttiva 2002/24/KE.
      Artikolu 2
      Il-proċedura għall-għoti ta’ approvazzjoni tat-tip tal-komponent KE fir-rigward ta’ markar statutorju għal tip ta’ vettura bil-mutur b’żewġ roti jew tlieta u l-kondizzjonijiet li jirregolaw il-moviment liberu ta’ tali vetturi għandhom ikunu kif stabbiliti fil-Kapitoli II u III tad-Direttiva 2002/24/KE.
      Artikolu 3
      L-emendi neċessarji għall-addattament tar-rekwiżiti tal-Anness I għall-progress tekniku għandhom jiġu adottati skont il-proċedura msemmija fl-Artikolu 18(2) tad-Direttiva 2002/24/KE.
      Artikolu 4
      1.   Għal vetturi b’żewġ roti jew tlieta li jkunu kompatibbli mad-dispożizzjonijiet stipulati f’din id-Direttiva, l-Istati Membri m’għandhomx, għal raġunijiet li għandhom x’jaqsmu ma markar statutorju, jiċħdu l-għoti ta’ approvazzjoni tat-tip tal-KE jew jipprojbixxi r-reġistrazzjoni, l-bejgħ jew id-dħul fis-servizz ta’ tali vetturi.
      2.   L-Istati Membri għandhom jiċħdu, għal raġunijiet li għandhom x’jaqsmu ma markar statutorju, l-għoti ta’ approvazzjoni tat-tip ta’ kwalunkwe tip ġdid ta’ vettura bil-mutur b’żewġ roti jew tlieta li ma tkunx konformi mad-dispożizzjonijiet stipulati f’din id-Direttiva.
      3.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam regolat minn din id-Direttiva.
      Artikolu 5
      Id-Direttiva 93/34/KEE, kif emendata mid-Direttivi elenkati fl-Anness II, Parti A hija mħassra, bla ħsara għall-obbligi tal-Istati Membri relatati mal-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi elenkati fl-Anness II, Parti B.
      Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni stabbilita fl-Anness III.
      Artikolu 6
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Għanda tapplika mill-1 ta’ Ġunju 2010.
      Artikolu 7
      Din id-Direttiva hija indirizzata lill-Istati Membri.
      
         Magħmul fi Strasburgu, il-25 ta’ Novembru 2009.
         
            
               Għall-Parlament Ewropew
            
            
               Il-President
            
            J. BUZEK
         
         
            
               Għall-Kunsill
            
            
               Il-President
            
            Å. TORSTENSSON
         
      
      
         (1)  ĠU C 77, 31.3.2009, p. 41.
      
         (2)  Opinjoni tal-Parlament Ewropew tat-18 ta’ Novembru 2008 (għadha m’hijiex ippubblikata fil-Ġurnal Uffiċjali) u Deċiżjoni tal-Kunsill tal-10 ta’ Novembru 2009.
      
         (3)  ĠU L 188, 29.7.1993, p. 38.
      
         (4)  Ara l-Anness II, Parti A.
      
         (5)  ĠU L 124 tad-9.5.2002, p. 1.
      
         ANNESS I
         
            REKWIŻITI DWAR IL-MARKAR STATUTORJU GĦAL VETTURI BIL-MUTUR B’ŻEWĠ ROTI JEW TLIETA
         
         1.   ĠENERALI
         
                  
                     1.1.
                  
                  
                     Il-vetturi kollha għandhom jirċievu pjanċa u markar kif deskritt hawn taħt. Dik il-pjanċa u dak l-immarkar għandhom jitwaħħlu mill-manufattur jew mir-rappreżentant awtorizzat tiegħu.
                  
               2.   PJANĊA TAD-DATA TAL-MANUFATTUR
         
                  
                     2.1.
                  
                  
                     Pjanċa tad-data tal-manufattur, li mudell tagħha jidher fl-Appendiċi 1 trid titwaħħal b’mod sod, f’punt faċilment aċċessibbli, ma’ parti li normalment aktarx ma tinbidilx waqt l-użu; trid tkun tinqara faċilment u jkun fiha l-informazzjoni li ġejja f’forma li ma titħassarx, fl-ordni li ġejja:
                     
                                 2.1.1.
                              
                              
                                 isem il-manufattur;
                              
                           
                                 2.1.2.
                              
                              
                                 marka ta’ approvazzjoni tat-tip KE kif deskritta fl-Artikolu 8 tad-Direttiva 2002/24/KE;
                              
                           
                                 2.1.3.
                              
                              
                                 in-numru ta’ identifikazzjoni tal-vettura (VIN);
                              
                           
                                 2.1.4.
                              
                              
                                 il-livell ta’ ħoss meta wieqaf: … dB(A) … rev/min.
                              
                           
               
                  
                     2.2.
                  
                  
                     Il-marka ta’ approvazzjoni tat-tip kif meħtieġa mill-punt 2.1.2, il-valur tal-livell tal-ħoss meta wieqaf u n-numru ta’ dawra/minuta kif meħtieġa mill-punt 2.1.4 mhumiex inklużi fl-approvazzjoni tat-tip tal-komponent KE ta’ markar statutorju. Madankollu, dawk il-biċċiet ta’ informazzjoni jridu jkunu mwaħħla mal-vetturi kollha manufatturati b’mod konformi mat-tip li ġie approvat.
                  
               
                  
                     2.3.
                  
                  
                     Il-manufatturi jistgħu jwaħħlu informazzjoni addizzjonali taħt jew maġenb il-markar statutorju, ‘l barra minn rettangolu mmarkat b’mod ċar li jkun fih biss l-informazzjoni meħtieġa mill-punti 2.1.1 sa 2.1.4 (ara Appendiċi 1).
                  
               3.   NUMRU TA’ IDENTIFIKAZZJONI TAL-VETTURA
         In-numru ta’ identifikazzjoni tal-vettura jikkonsisti minn kombinazzjoni strutturata ta’ karattri mogħtija lil kull vettura mill-manufattur tagħhom. L-iskop tiegħu huwa li jagħmilha possibbli li kull vettura tiġi identifikata mingħajr ambigwità permezz tal-manufattur tagħha - mingħajr il-ħtieġa ta’ xi informazzjoni oħra - għal perjodu ta’ 30 sena. L-identifikazzjoni trid tissodisfa r-rekwiżiti li ġejjin:
         
                     3.1.
                  
                  
                     in-numru ta’ identifikazzjoni tal-vettura jrid jidħol fil-pjanċa tad-data tal-manufattur. Irid ukoll ikun martellat jew ippanċjat b’tali mod li jkun evitat li jitħassar jew jinbidel fuq ix-chassis jew frame f’punt li jista’ jkun faċilment aċċessibbli, u jrid ikun fuq in-nofs tal-lemin tal-vettura;
                     
                                 3.1.1.
                              
                              
                                 in-numru ta’ identifikazzjoni tal-vettura għandu jkun fi tliet partijiet kif muri hawn taħt:
                                 
                                             3.1.1.1.
                                          
                                          
                                             l-ewwel parti tikkonsisti f’kodiċi mogħti lill-manufattur tal-vettura li jagħmilha possibbli li dik il-persuna tkun identifikata. Il-kodiċi għandu jikkonsisti fi tliet karattri (ittri jew ċifri) maħruġa mill-awtoritajiet kompetenti fil-pajjiż li fih il-manufattur għandu l-indirizz reġistrat tiegħu bi qbil mal-prattika tal-aġenzija internazzjonali li taġixxi fuq l-awtorizzazzjoni tal-Organizzazzjoni Internazzjonali għal Standardization (ISO). L-ewwel karattru jimmarka ż-żona ġeografika, it-tieni l-pajjiż ġewwa żona ġeografika u t-tielet karattru l-manufattur partikolari. Fejn il-manufattur jipproduċi anqas minn 500 vettura fis-sena, it-tielet karattru jkun dejjem 9. Biex ikun identifikat dak il-manufattur, l-awtorità msemmija hawn fuq għandha toħroġ ukoll it-tielet, ir-raba’ u l-ħames karattru tat-tielet parti;
                                          
                                       
                                             3.1.1.2.
                                          
                                          
                                             It-tieni parti tikkonsisti f’sitt karattri (ittri jew ċifri) bil-għan li jiddeskrivu l-karatteristiċi ġenerali tal-vettura (tip, varjant, u fil-każ ta’ moped, verżjoni); kull karatteristika tista’ tkun rappreżentata b’diversi karattri. Jekk il-manufattur tagħha ma jużax wieħed jew aktar minn dawn il-karattri l-ispazji mhux użati għandhom jimtlew b’karattri numeriċi jew alfabetiċi, bl-għażla titħalla f’idejn il-manufattur
                                          
                                       
                                             3.1.1.3.
                                          
                                          
                                             it-tielet parti tikkonsisti minn tmien karattri, l-aħħar erbgħa minnhom huma meħtieġa li jkunu numeriċi u, flimkien maż-żewġ partijiet l-oħra, iridu jagħmluha possibbli li vettura partikolari tkun identifikata b’mod ċar. Kull pożizzjoni mhux użata għandha timtela b’0 biex ikun ottenut in-numru totali ta’ karattri meħtieġa;
                                          
                                       
                           
                                 3.1.2.
                              
                              
                                 in-numru tal-identifikazzjoni tal-vettura għandu, kull fejn ikun possibbli, ikun f’rig wieħed. Il-bidu u t-tmiem ta’ dan ir-rig għandhom ikunu mmarkati b’simbolu li la jkun numru Għarbi u lanqas ittra kapitali Latina, kif lanqas ma għandu jkun possibbli li wieħed jiżbalja dan il-karattru ma’ xi ieħor bħalu.
                                 B’eċċezzjoni u għal raġunijiet tekniċi dan jista’ wkoll jieħu żewġ rigi. Iżda, f’dan il-każ ma għandux ikun hemm spazji vojta bejn xi waħda mit-tliet partijiet u l-bidu u t-tmiem ta’ kull rig għandhom ikunu mmarkati b’simbolu li la jkun numru Għarbi u lanqas ittra kapitali Latina, kif lanqas ma għandu jkun possibbli li wieħed jiżbalja dan il-karattru ma’ xi ieħor bħalu.
                                 L-introduzzjoni tas-simbolu msemmi ġo rig bejn it-tliet partijiet (punt 3.1.1) hija wkoll awtorizzata.
                                 M’għandux ikun hemm spazji bejn il-karattri.
                              
                           
               4.   KARATTRI
         
                  
                     4.1.
                  
                  
                     Ittri Latini u numri Għarab iridu jintużaw għall-markar li hemm provdut fil-punti 2 u 3. Madankollu, l-ittri Latini użati għall-informazzjoni mogħtija fil-punti 2.1.1, 2.1.3 u 3 jridu jkunu ittri kbar.
                  
               
                  
                     4.2.
                  
                  
                     Fin-numru ta’ identifikazzjoni tal-vettura:
                     
                                 4.2.1.
                              
                              
                                 l-ittri I, O u Q, jew singijiet, asteriski jew sinjali oħra speċifiċi huma projbiti;
                              
                           
                                 4.2.2.
                              
                              
                                 ittri u ċifri għandu jkollhom l-għoli minimu li ġej:
                                 
                                             4.2.2.1.
                                          
                                          
                                             4 mm fil-każ ta’ karattri li ddaħlu b’mod dirett fuq ix-chassis jew frame jew xi struttura oħra simili tal-vettura;
                                          
                                       
                                             4.2.2.2.
                                          
                                          
                                             3 mm fil-każ ta’ karattri mdaħħla fuq il-pjanċa tad-data tal-manufattur.
                                          
                                       
                           
               
            Appendiċi 1
            
               Eżempju ta’ pjanċa tad-data tal-manufattur
            
            L-eżempju ta’ hawn taħt bl-ebda mod ma jaffettwa l-informazzjoni fil-fatt mogħtija fuq il-pjanċi tad-data tal-manufattur, l-anqas id-dimensjonijiet tal-pjanċa nnifisha, iċ-ċifri jew l-ittri. Hija mogħtija biss bħala eżempju.
            It-tagħrif addizzjonali msemmi fil-punt 2.3 jista’ jiddaħħal hawn taħt jew fuq ġenb wieħed tal-informazzjoni mitluba fir-rettangolu li ġej.
            
                        STELLA FABBRICA MOTOCICLI
                        e3 5364
                        3 G S K L M 3 A C 8 B 1 2 0 0 0 0
                        80 dB(A) — 3 750 rev/min
                     
                  
               Skrizzjon
            
            Fl-eżempju ta’ hawn fuq ta’ pjanċa, il-vettura konċernata ġiet magħmula mill-“Fabbrika Muturi Stella” u type-approved fl-Italja (e3), taħt in-numru 5364.
            In-numru ta’ identifikazzjoni (3GSKLM3AC8B120000) jagħti l-informazzjoni li ġejja:
            
                        —
                     
                     
                        l-ewwel parti (3GS):
                        —   3: żona ġeografika (Ewropa);
                        —   G: pajjiż fiż-żona ġeografika (Ġermanja);
                        —   S: manufattur (Fabbrika Muturi Stella);
                     
                  
                        —
                     
                     
                        it-tieni parti (KLM3AC):
                        —   KL: tip ta’ vettura;
                        —   M3: varjant (il-bodywork tal-vettura);
                        —   AC: verżjoni (magna tal-vettura);
                     
                  
                        —
                     
                     
                        it-tielet parti (8B120000):
                        
                                    —
                                 
                                 
                                    :
                                 
                                 
                                    8B12
                                 
                                 
                                    :
                                 
                                 
                                    identifikazzjoni tal-vettura u għaqda taż-żewġ partijiet l-oħra tan-numru ta’ identifikazzjoni;
                                 
                              
                                    —
                                 
                                 
                                    :
                                 
                                 
                                    0000
                                 
                                 
                                    :
                                 
                                 
                                    pożizzjonijiet mhux użati li ġew mimlija b’0 biex ikun magħmul in-numru totali ta’ karattri meħtieġa.
                                 
                              
                  Il-livell ta’ ħoss meta wieqaf huwa ta’ 80 dB(A) bi 3 750 rev/min.
         
         
            Appendiċi 2
            
               Dokument ta’ informazzjoni dwar markar statutorju għal tip ta’ vettura bil-mutur b’żewg roti jew tlieta
            
            (li għandu jjinhemez mal-applikazzjoni għall-approvazzjoni tat-tip tal-komponent KE meta din tintbgħat separatament mill-applikazzjoni għall-approvazzjoni tat-tip KE ta’ vettura)
            Nru tal-ordni (mogħti mill-applikant): …
            L-applikazzjoni għal approvazzjoni tat-tip tal-komponent KE dwar markar statutorju għal tip ta’ vettura bir-roti b’żewġ jew tliet roti għandu jkun fiha l-informazzjoni stabbilita taħt il-punti li ġejjin fil-Parti I, Taqsima A tal-Anness II tad-Direttiva 2002/24/KE:
            
                        —
                     
                     
                        0.1,
                     
                  
                        —
                     
                     
                        0.2,
                     
                  
                        —
                     
                     
                        0.4 sa 0.6,
                     
                  
                        —
                     
                     
                        9.3.1 sa 9.3.3.
                     
                  
         
            Appendiċi 3
            
                        Isem tal-amministrazzjoni
                     
                  
               Ċertifikat ta’ approvazzjoni tat-tip tal-komponent KE dwar markar statutorju għal tip ta’ vetturi bil-mutur b’żewġ roti jew tlieta
            
            
               MUDELL
            
            Nru tar-rapport … mis-servizz tekniku … data …
            Nru ta’ approvazzjoni tat-tip tal-komponent KE: … Nru ta’ estensjoni: …
            
                     
                        1.
                     
                     
                        Marka tad-ditta jew isem tal …
                     
                  
                     
                        2.
                     
                     
                        Tip ta’ vettura: …
                     
                  
                     
                        3.
                     
                     
                        L-isem u l-indirizz tal-manifattur: …
                        …
                     
                  
                     
                        4.
                     
                     
                        Isem u indirizz tar-rappreżentant tal-manifattur (jekk hemm): …
                        …
                     
                  
                     
                        5.
                     
                     
                        Data meta l-vettura tmur għat-test: …
                        …
                     
                  
                     
                        6.
                     
                     
                        Approvazzjoni tat-tip tal-komponent KE mogħtija/miċħuda (1):
                     
                  
                     
                        7.
                     
                     
                        Post: …
                     
                  
                     
                        8.
                     
                     
                        Data: …
                     
                  
                     
                        9.
                     
                     
                        Firma: …
                     
                  
               (1)  Ħassar kif xieraq.
         
      
      
         ANNESS II
         PARTI A
         
            Direttiva mħassra flimkien ma’ lista tal-emendi suċċessivi tagħha
         
         (imsemmija fl-Artikolu 5)
         
                     Direttiva tal-Kunsill 93/34/KEE
                     (ĠU L 188, 29.7.1993, p. 38)
                  
                  
                      
                  
               
                     Direttiva tal-Kummissjoni 1999/25/KE
                     (ĠU L 104, 21.4.1999, p. 19)
                  
                  
                      
                  
               
                     Direttiva tal-Kummissjoni 2006/27/KE
                     (ĠU L 66, 8.3.2006, p. 7)
                  
                  
                     L-Artikolu 2 u l-Anness II biss
                  
               PARTI B
         
            Lista tal-limiti ta’ żmien għat-traspożizzjoni fil-liġi nazzjonali u l-applikazzjoni
         
         (imsemmija fl-Artikolu 5)
         
                     Direttiva
                  
                  
                     Limitu ta’ żmien għat-traspożizzjoni
                  
                  
                     Data ta’ applikazzjoni
                  
               
                     93/34/KEE
                  
                  
                     fl-14 ta’ Diċembru 1994.
                  
                  
                     fl-14 ta’ Ġunju 1995.
                  
               
                     1999/25/KE
                  
                  
                     fil-31 ta’ Diċembru 1999.
                  
                  
                     fl-1 ta’ Jannar 2000 (*)
                     
                  
               
                     2006/27/KE
                  
                  
                     fil-31 ta’ Diċembru 2006 (**)
                     
                  
                  
                     —
                  
               
            (*)  Skond l-Artikolu 2 tad-Direttiva 1999/25/KE:
         
            “1.   B’effett mill-1 ta’ Jannar 2000, l-Istati Membri ma għandhomx, għal raġunijiet relatati mal-immarkar statutorju:
            
                        —
                     
                     
                        jirrifjutaw, fir-rigward ta’ tip ta’ vettura b’żewġ roti jew tlieta, li jagħtu l-approvazzjoni tat-tip tal-KE,
                     
                  
                        —
                     
                     
                        jipprojbixxu r-reġistrazzjoni, il-bejgħ jew id-dħul fis-sevizz ta’ vetturi bil-mutur b’żewġ roti jew tlieta,
                     
                  jekk l-immarkar statutorju jkun konformi mar-rekwiżiti tad-Direttiva tal-Kunsill 93/34/KEE, kif emendata b’din id-Direttiva.
            2.   B’effett mill-1 ta’ Lulju 2000, l-Istati Membri għandhom jirrifjutaw li jagħtu l-approvazzjoni tat-tip tal-KE għal kull tip ta’ vettura bil-mutur b’żewġ roti jew tlieta għal raġunijiet relatati mal-immarkar statutorju jekk ir-rekwiżiti tad-Direttiva 93/34/KEE, kif emendata minn din id-Direttiva, ma jkunux issodisfati.”
         
         
            (**)  Skond l-Artikolu 5 tad-Direttiva 2006/27/KE:
         
            “1.   B’effet mill-1 ta’ Jannar 2007, fir-rigward ta’ vetturi b’żewġ roti jew bi tlieta, li jikkonformaw mad-disposiżżjonijiet stabbiliti fid-Direttivi […], 93/34/KEE, […] rispettivament, kif emendati b’din id-Direttiva, l-Istati Membri m’għandhomx, għal raġunijiet relatati mad-Direttiva konċernata, jirrifjutaw mill jagħtu approvazzjoni tat-tip tal-KE jew jipprojbixxu r-reġistrazzjoni, il-bejgħ jew id-dħul fis-servizz tat-tali vettura.
            2.   B’effett mill-1 ta’ Lulju 2007, l-Istati Membri għandhom jirrifjutaw, għal raġunijiet relatati mad-Direttiva konċernata, milli jagħtu l-approvazzjoni tat-tip tal-KE lil kwalunke tip ta’ vettura b’żewġ roti jew bi tlieta li ma tikkonformax mad-disposiżżjonijet stabbiliti fid-Direttivi […], 93/34/KEE, […] rispettivament, kif emendati b’din id-Direttiva.”
         
      
      
         ANNESS III
         
            TABELLA TA’ KORRELAZZJONI
         
         
                     Direttiva 93/34/KEE
                  
                  
                     Direttiva 2006/27/KE
                  
                  
                     Din id-Direttiva
                  
               
                     Artikoli 1, 2 u 3
                  
                  
                      
                  
                  
                     Artikoli 1, 2 u 3
                  
               
                     Artikolu 4(1)
                  
                  
                      
                  
                  
                     —
                  
               
                     —
                  
                  
                     Artikolu 5(1)
                  
                  
                     Artikolu 4(1)
                  
               
                     —
                  
                  
                     Artikolu 5(2)
                  
                  
                     Artikolu 4(2)
                  
               
                     Artikolu 4(2)
                  
                  
                      
                  
                  
                     Artikolu 4(3)
                  
               
                     —
                  
                  
                      
                  
                  
                     Artikolu 5
                  
               
                     —
                  
                  
                      
                  
                  
                     Artikolu 6
                  
               
                     Artikolu 5
                  
                  
                      
                  
                  
                     Artikolu 7
                  
               
                     Anness
                  
                  
                      
                  
                  
                     Anness I
                  
               
                     —
                  
                  
                      
                  
                  
                     Anness II
                  
               
                     —
                  
                  
                      
                  
                  
                     Anness III